open-index/open-wikipedia-markdown huggingface dataset:
Anda Šafranska

**Anda Šafranska** (dzimusi  Rīgā) ir Latvijā dzimusi starptautiskā lielmeistare šahā, kas šobrīd pārstāv Franciju.

Anda Šafranska ir 8 reizes uzvarējusi Latvijas sieviešu šaha čempionātos, vairākkārt pārstāvējusi Latvijas komandu šaha olimpiādēs un Eiropas šaha komandu čempionātos.

Visaugstāko FIDE rangu karjerā sasniedza 2000. gada 1. janvārī, kad ar ELO 2367 ieņēma 59. vietu pasaulē un 1. vietu starp Latvijas šahistēm.
Kopš 2000. gada dzīvo Leonā (Francija), bet kopš 2010. gada pārstāv Franciju starptautiskajās šaha sacensībās. 

## Nozīmīgākās sacensības
* 1982. gads, 1. vieta Latvijas sieviešu šaha čempionātā.
* 1983. gads, 2. vieta Latvijas sieviešu šaha čempionātā.
* 1983. gads, pārstāvējusi Latviju PSRS Tautu spartakiādē pie 8. galdiņa (+3, =2, -4).
* 1984. gads, 1. vieta Latvijas sieviešu šaha čempionātā.
* 1988. gads, 2. vieta Latvijas sieviešu šaha čempionātā.
* 1989. gads, 2. vieta Latvijas sieviešu šaha čempionātā.
* 1990. gads, 1. vieta Latvijas sieviešu šaha čempionātā.
* 1991. gads, 1. vieta Latvijas sieviešu šaha čempionātā.
* 1992. gads, pārstāvējusi Latvijas sieviešu izlasi 30. šaha olimpiādē Manilā pie 2. galdiņa (+6, =0, -6).
* 1992. gads, pārstāvējusi Latvijas sieviešu izlasi 1. Eiropas komandu šaha čempionātā Debrecenā pie 2. galdiņa (+2, =2, -3).
* 1993. gads, 1. vieta Latvijas sieviešu šaha čempionātā.
* 1993. gads, 18. vieta Džakartas starpzonālajā šaha turnīrā sievietēm.
* 1994. gads, 1. vieta Latvijas sieviešu šaha čempionātā.
* 1994. gads, pārstāvējusi Latvijas sieviešu izlasi 31. šaha olimpiādē Maskavā pie 1. galdiņa (+3, =3, -5).
* 1995. gads, 2. vieta Latvijas sieviešu šaha čempionātā.
* 1996. gads, 1. vieta Latvijas sieviešu šaha čempionātā.
* 1994. gads, pārstāvējusi Latvijas sieviešu izlasi 32. šaha olimpiādē Erevānā pie 1. galdiņa (+6, =4, -4).
* 1997. gads, 1. vieta Latvijas sieviešu šaha čempionātā.
* 1997. gads, pārstāvējusi Latvijas sieviešu izlasi 2. Eiropas komandu šaha čempionātā Pulā pie 1. galdiņa (+3, =1, -3).
* 2006. gads, pārstāvējusi Latvijas sieviešu izlasi 37. šaha olimpiādē Turīnā pie 3. galdiņa (+1, =1, -4).
* 2012. gads, 5. vieta Francijas sieviešu šaha čempionātā.
* 2013. gads, pārstāvējusi Francijas sieviešu izlasi 4. Pasaules komandu šaha čempionātā Astanā pie 3. galdiņa (+0, =3, -3).
* 2013. gads, 7. vieta Francijas sieviešu šaha čempionātā.
* 2014. gads, 4. vieta Francijas sieviešu šaha čempionātā.
* 2015. gads, 4. vieta Francijas sieviešu šaha čempionātā.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē Olimpbase.org (Šaha olimpiādes)
*  šahista profils vietnē Olimpbase.org (Pasaules komandu čempionāti)
*  šahista profils vietnē Olimpbase.org (Eiropas komandu čempionāti)
Dadāba

**Dadāba** () ir pilsēta Kenijas Ziemeļaustrumu provincē. Šobrīd (2011) tajā atrodas pēc dažādiem avotiem pasaulē lielākā bēgļu nometne.

Dadāba atrodas aptuveni 100 kilometrus no Kenijas—Somālijas robežas. Nesenā pagātnē vietējie iedzīvotāji galvenokārt bija somāliešu nomadi — kamieļu un kazu gani. Lielākā tuvējā apdzīvotā vieta ir Garisa, kura ir Ziemeļaustrumu provinces administratīvais centrs.

## Atsauces

## Ārējās saites

* Prezentācija par nometnes plānošanu, sociālo taisnīgumu un apkārtējaš vides degradāciju
* Dadābas degvielas problēmu apskats
* An Assessment of Sphere Humanitarian Standards for Shelter and Settlement Planning in Kenya's Dadaab Refugee Camps
* Dadābas pētījumu kolekcija
Hulio Sesars Čavess

**Hulio Sesars Čavess Gonsaless** (; dzimis ) ir bijušais meksikāņu bokseris.

Kā profesionālis debitēja  cīņā pret Andresu Feliksu. Šajā cīņā Čavess uzvarēja ar nokautu. Pēdējo cīņu aizvadīja , kad zaudēja Groveram Villijam. Kopumā karjeras laikā aizvadījis 115 cīņas, no kurām 107 uzvarēja, sešās piedzīvoja zaudējumu un divās cīņās tika fiksēts neizšķirts.

Viņš ir seškārtējs Pasaules čempions trijās dažādās svara kategorijās: WBC *Super Featherweight* svara kategorijā (1984), WBA vieglā svara kategorijā (1987), WBC vieglā svara kategorijā (1988), WBC *Super Lightweight* svara kategorijā (1989), IBF vieglajā pussmagajā svara kategorijā (1990) un WBC *Super Lightweight* svara kategorijā (1994). Vairākus gadus viņš tika uzskatīts par labāko *pound-for-pound* bokseri Pasaulē.

ESPN veidotajā 50 visu laiku izcilāko bokseru sarakstā viņš ierindojās 24. vietā. 2011. gadā H. S. Čavess tika uzņemts Starptautiskajā boksa slavas zālē.

Divi viņa dēli arī ir bokseri.

## Ārējās saites
* Oficiālā mājaslapa 
* ''BoxRec'' profils
Andersons Luišs di Abreu Oliveira

**Andersons Luišs di Abreu Oliveira** (; dzimis ), plašāk pazīstams kā **Andersons** (*Anderson*), ir bijušais brazīliešu futbolists, spēlēja pussarga pozīcijā, Brazīlijas izlases dalībnieks.

Karjeru uzsāka *[[Grêmio Foot-Ball Porto Alegrense|Grêmio]]* klubā, kā sastāvā 2005. gadā uzvarēja Brazīlijas čempionāta B sērijā, tādējādi kvalificējoties nacionālajam čempionātam. Pēc tam viņš uzsāka karjeru Eiropā, parakstot līgumu ar Portugāles klubu *[[F.C. Porto|Porto]]*. Tā sastāvā viņš divas reizes uzvarēja Portugāles čempionātā. Kopš 2007. gada pārstāv Anglijas Premjerlīgas klubu *[[Manchester United FC|Manchester United]]*. Tā sastāvā trīs reizes triumfējis Premjerlīgā, divas reizes Futbola līgas kausā, 2008. gadā uzvarēja UEFA Čempionu līgā.

Brazīlijas izlases sastāvā uzvarēja 2007. gada *[[Copa America]]* un Brazīlijas U-23 izlases sastāvā izcīnīja bronzas medaļu 2008. gada Pekinas Olimpiskajās spēlēs.

## Sasniegumi
**Grêmio**

* Brazīlijas B sērija: 2005

**Porto**

* Portugāles Premjerlīga: 2005–06, 2006–07
* Portugāles kauss futbolā: 2005–06

**Manchester United**

* Anglijas Premjerlīga: 2007–08, 2008–09, 2010–11, 2012–13
* Anglijas Līgas kauss: 2008–09
* FA Community Shield: 2011, 2013
* UEFA Čempionu līga: 2007–08
* FIFA Klubu Pasaules kauss: 2008

**Brazīlija**

* Copa América: 2007
* Vasaras olimpiskās spēles: 2008

**Individuālie sasniegumi**

* Zelta puisēns: 2008

## Atsauces

## Ārējās saites
Čavess

**Čavess** (; sieviešu dzimtē Čavesa) ir spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Šavess (). Cilvēki ar šo uzvārdu:
* Estevans Čavess (*Esteban Chaves*; 1990) — Kolumbijas riteņbraucējs;
* Hulio Sesars Čavess (*Julio César Chávez*; 1969) — meksikāņu bokseris;
* Ugo Čavess (*Hugo Chávez*; 1954—2013) — Venecuēlas prezidents;

## Skatīt arī
*Šavess

## Atsauces
Lerijs Ficdžeralds

**Lerijs Dērnels Ficdžeralds** (; dzimis  Mineapolisā, Minesotas štatā, ASV) ir ASV amerikāņu futbola spēlētājs, spēlē malējā uzbrucēja pozīcijā. Pašlaik (2012) pārstāv NFL klubu Arizonas "Cardinals", kā sastāvā aizvadījis visu profesionāļa karjeru.

Universitātes laikā viņš pārstāvēja Pitsburgas universitātes komandu. 2004. gada NFL draftā viņu Arizonas "Cardinals" izraudzījās pirmajā kārtā ar kopējo trešo kārtas numuru. 2008. gadā viņš "Cardinals" sastāvā izcīnīja uzvaru NFC, *[[Superkauss|Super Bowl]] XLIII* viņa komanda zaudēja Pitsburgas "Steelers" ar 23—27. L. Ficdžeralds piecas reizes piedalījies Visu zvaigžņu spēlē, 2009. gadā tika atzīts par spēles vērtīgāko spēlētāju (MVP), trīs reizes iekļauts līgas simboliskajā izlasē. 2011. gadā *NFL Network* veidotajā 100 labāko spēlētāju sarakstā viņš ierindojās 14. vietā. Tāpat viņš pašlaik (2012) ir viens no līgas vislabāk apmaksātajiem spēlētājiem.

## Atsauces

## Ārējās saites

* ESPN profils 
* NFL profils
Into the Rush

***Into the Rush*** ir amerikāņu grupas *[[78violet]]* debijas studijas albums. Tas tika izdots  sadarbībā ar *[[Hollywood Records]]*. Albumā ir iekļautas 14 kompozīcijas, no kurām divas iznākušas arī kā singli. Albuma *deluxe* izdevums tika laists klajā 2006. gada 8. augustā. Albums saņēma galvenokārt pozitīvas kritiķu atsauksmes. 2006. gada martā tas tika sertificēts ar zelta disku.

## Dziesmu saraksts

## Ārējās saites
*
Amanda Mičalka

**Amanda Džoja "AJ" Mičalka** (; dzimusi ) ir amerikāņu aktrise, dziedātāja, dziesmu autore un mūziķe. Pirms aktrises karjeras sākuma bijusi modele. A. Mičalka kopā ar savu māsu Elisoni Mičalku ir izveidojušas duetu *[[78violet]]*. Filmējusies filmās *[[Cow Belles]]*, *[[Super Sweet 16: The Movie]]* un "Dārgie pīšļi". Klavieres spēlē jau kopš četru gadu vecuma, bet ģitāru sāka spēlēt agrā pusaudžu vecumā.

## Ārējās saites
Elisone Mičalka

**Elisone Renē "Elija" Mičalka** (; dzimusi ) ir amerikāņu aktrise, dziedātāja, dziesmu autore un mūziķe. Viņa kļuva pazīstama ar lomu CW pārraidītajā televīzijas drāmā *[[Hellcats]]*. Tāpat filmējusies seriālā *Phil of the Future*, kā arī filmās *[[Bandslam]]*, *[[Cow Belles]]*, *[[The Roommate]]* un Zelta globusa balvai nominētajā *[[Easy A]]*. E. Mičalka kopā ar savu māsu Amandu Mičalku ir izveidojušas duetu *[[78violet]]*.

## Ārējās saites
Ficdžeralds

**Ficdžeralds** var būt:

* Berijs Ficdžeralds (*Barry Fitzgerald*; 1888—1961) — īru kino, televīzijas un teātra aktieris;
* Frānsiss Skots Ficdžeralds (*Francis Scott Fitzgerald*; 1896—1940) — amerikāņu romānu un īso stāstu rakstnieks;
* Garets Ficdžeralds (*Garret FitzGerald*; 1926—2011) — īru politiķis, ekonomists, divkārtējs Īrijas premjerministrs;
* Lerijs Ficdžeralds (*Larry Fitzgerald*; 1983) — ASV amerikāņu futbola spēlētājs.

## Skatīt arī
* Ficdžeralda
Mičalka

**Mičalka** var būt:
* Amanda Mičalka — amerikāņu mūziķe;
* Elisone Mičalka — amerikāņu mūziķe.
Nākotne (ciems)

**Nākotne** ir ciems Jelgavas novada Glūdas pagastā, pagasta centrs. Izvietojies Auces upes krastos pie autoceļa P97  no novada domes Jelgavā un  no Rīgas.

Apdzīvotā vieta izveidojās pēckara gados kā kolhoza «Nākotne» centrālais ciemats. Nākotnē atrodas pagasta pārvalde, Šķibes pamatskola, bērnudārzs, kultūras nams, bibliotēka, pasts.

Šajā ciematā ir arī ražojošie uzņēmumi, kā piemēram, ciemata lielākais uzņēmums - gaļas kombināts "Nākotne".

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Primus

***Primus*** ir amerikāņu rokgrupa. Tā tika izveidota 1984. gadā un darbojās līdz pat 2000. gadam. 2003. gadā grupa atkalapvienojās. *Primus* ir izdevusi sešus studijas albums. 2011. gada 12. septembrī grupa izdos septīto albumu *[[Green Naugahyde]]*.

Grupas sastāvā pašlaik spēlē trīs mūziķi: Less Kleipūls, Lerijs Lalonde, Džeijs Leins.

## Diskogrāfija
* *[[Frizzle Fry]]* (1990)
* *[[Sailing the Seas of Cheese]]* (1991)
* *[[Pork Soda]]* (1993)
* *[[Tales from the Punchbowl]]* (1995)
* *[[Brown Album]]* (1997)
* *[[Antipop]]* (1999)
* *[[Green Naugahyde]]* (2011)
* *[[Primus & the Chocolate Factory with the Fungi Ensemble]]* (2014)
* *[[The Desaturating Seven]]* (2017)

## Ārējās saites

* Oficiālā mājaslapa
Nākotne (nozīmju atdalīšana)

**Nākotne** var būt:

* nākotne — laika ass daļa;
* Nākotne — apdzīvota vieta Glūdas pagastā;
* Nākotne — Gulbenes pilsētas daļa;
* Bukupes kādreizējais nosaukums;
* gaļas pārstrādes uzņēmums "Nākotne".
Būšnieku ezers

**Būšnieku ezers** ir atteku izcelsmes ezers Ventspils pilsētas ziemeļu daļā, kuru ir veidojusi Ventas upe. Daļa ezera krasta robežojas ar Ventspils novadu. Izvietojies Piejūras zemienē 1,1 km no Baltijas jūras krasta. Dibens dūņains; krasti zemi, lēzeni, ezerdobe ovāla. Ietek Klāņu-Būšnieku kanāls, pa kuru ieplūst ūdeņi no meliorācijas sistēmām un Klāņezera. Iztek Lošupe uz jūru. Makrofīti: meldri, kosas, pameldri, niedres, grīšļi, hāras, daudzlapes, peldošās un skaujošās glīvenes, ežgalvītes. 2/3 ezera platības aizaugušas, virsūdens aizaugums — 30%. Mīt karpa, līdaka, asaris, līnis, rauda, karūsa, rudulis, zutis, vēdzele. Rūpnieciskā zveja, makšķerēšana. Ezera rietumu krasts ir dabas liegums.

Krastā atrodas vasarnīcu mikrorajoni Pīpiķi (ziemeļos) un Būšnieki (dienvidaustrumos), kā arī Ventspils pilsētas daļa Staldzene (starp ezeru un jūru). Ezera krastā vairākas atpūtas vietas, laivu piestātnes.

## Atsauces
Acoustic Hearts of Winter

***Acoustic Hearts of Winter*** ir amerikāņu grupas *[[78violet]]* otrais studijas albums. Tas tika izdots  sadarbībā ar *[[Hollywood Records]]*. Vairākums albuma dziesmu ir reliģisko Ziemassvētku dziesmu kaverversijas. Albums saņēma galvenokārt pozitīvas kritiķu atsauksmes.

## Dziesmu saraksts

## Atsauces

## Ārējās saites
*
Insomniatic

***Insomniatic*** ir amerikāņu grupas *[[78violet]]* trešais studijas albums. Tas tika izdots  sadarbībā ar *[[Hollywood Records]]*, Apvienotajā Karalistē un Itālijā tas tika izdots dažus mēnešus vēlāk un ar jaunu vāka noformējumu. Šis ir pēdējais grupas albums, kas tapis sadarbībā ar *Hollywood Records*.

## Dziesmu saraksts

## Ārējās saites
*
Ajavaska

[thumb|225px|right|Ajavaskas gatavošana [Napo provincē Ekvadorā]]
**Ajavaska** (; ) ir psihotrops dzēriens (dekokts), ko parasti izgatavo no koku liānas (*Banisteriopsis caapi*) vīteņaugiem, sajaucot tos ar dažāda veida sugu augiem, kas satur paaugstinātu dimetiltriptamīna (DMT) daudzumu. Dzērienu reliģiskiem nolūkiem izmanto vairākas Amazones lietus mežu iezemiešu ciltis. Tas tiek lietots kā reliģisks sakraments un ir viena no pasaulē visvairāk šamanismā izmantotajām psihotropajām substancēm.

Ajavasku pirmoreiz akadēmiski aprakstīja Hārvardas etnobiologs Ričards Evanss Šultess 1950. gadu sākumā, bet ajavaskas lietošanas prakse Eiropā strauji sāka ienākt 1990. gadu beigās. Eiropieši kā otro komponentu piejaukumam ne vienmēr izmanto koku liānu, bet tas var būt cits monoamīnoksidāzes inhibitors (MAOI) — ļoti bieži parastā harmala (*Peganum harmala*).

Ajavaskas psihotropā iedarbība ir līdzīga DMT orālajai iedarbībai. Tā mēdz ilgt aptuveni 4 stundas, izsaucot vizualizāciju veida halucinācijas, vīzijas, garastāvokļa un labsajūtas kāpinājumu (eiforiju), empātiju, personības izmaiņas un ego zudumu. Ajavaska gandrīz vienmēr izsauc arī nelabumu, vemšanu un caureju, ko vietējās šamaņu ciltis dēvē par *la purga*. Reģionos, kur tā tiek tradicionāli lietota, tai tiek piedēvētas antiparazītiskas īpašības, arī pretvēža līdzekļa īpašības. Ajavaskas ārstnieciskās īpašības Rietumu medicīnā gan ir maz izpētītas.

## Ārējās saites
* ''Erowid'' informācija 
* ''Ayahuasca - Ceremonies - Peru''  /
Kempbela

**Kempbela** () ir skotu uzvārds. Cilvēki ar šādu uzvārdu var būt:

* Naomi Kempbela (*Naomi Campbell*; 1970) — britu modele;
* Neve Kempbela (*Neve Campbell*; 1973) — kanādiešu aktrise;
* Veronika Kempbela-Brauna (*Veronica Campbell-Brown*; 1982) — jamaikiešu vieglatlēte;
* Džesika Kempbela (*Jessica Campbell*; 1992) — kanādiešu hokejiste un trenere.

## Skatīt arī
* *[[Campbell]]*
* Kempbels
Lošupe

**Lošupe** ir upe Kurzemes rietumu piekrastē. Sākas no Būšnieku ezera Ventspils pilsētas ziemeļos un ietek Baltijas jūrā. Uz Lošupes iztekas izbūvēta caurtece, kas regulē ezera līmeni. Upi netālu no iztekas šķērso Staldzenes iela. Ieteka jūrā Staldzenes stāvkrastā, veidojot līdz  dziļu gravu.

## Atsauces
Marko Belinelli

**Marko Stefano Belinelli** (; dzimis ) ir itāļu basketbolists, spēlē uzbrūkošā aizsarga pozīcijā, Itālijas izlases dalībnieks. Karjeru beidza 2025. gadā kā Itālijas kluba Boloņas "Virtus", kurā arī sāka savu profesionālā basketbola karjeru, spēlētājs. 13 sezonas spēlējis Nacionālajā basketbola asociācijā (NBA), kļūdams par čempionu Sanantonio "Spurs" sastāvā 2014. gadā.

## Karjera
Karjeru uzsāka Boloņas "Virtus" sastāvā, vēlāk spēlēja arī Boloņas "Fortitudo". 2007. gada NBA draftā viņu Goldensteitas "Warriors" izraudzījās ar kopējo 18. kārtas numuru pirmajā kārtā. "Warriors" sastāvā viņš spēlēja līdz pat 2008.—2009. gada sezonai, pēc tam vienu sezonu aizvadīja Toronto "Raptors" vienībā, taču kopš 2010.—2011. gada sezonas spēlēja Ņūorleānas "Hornets" klubā. Individuāli veiksmīgākā sezona NBA viņam bija 2010.—2011. gada sezona, kad piedalījās 80 regulārās sezonas spēlēs, vidēji spēlē guva 10,4 punktus. Pirmajā sezonā "Hornets" sastāvā viņš arī kvalificējās izslēgšanas spēlēm. Klubā nospēlēja divas sezonas, pēc tam pārgāja uz Čikāgas "Bulls", kurā aizvadīja vienu sezonu.

2013. gada jūlijā kļuva par Sanantonio "Spurs" spēlētāju. Kluba sastāvā sasniedza 2014. gada finālsēriju, kurā tika pārspēta Maiami "Heat", tādējādi kļūstot par NBA čempioniem. "Spurs" sastāvā M. Belinelli nospēlēja vēl vienu sezonu, bet tad pārcēlās uz Sakramento "Kings", pēc tam Šarlotes "Hornets", Atlantas "Hawks" un Filadelfijas "76ers". 2018. gada vasarā spēlētājs atgriezās Sanantonio "Spurs".

2020. gada rudenī, pēc 13 sezonām NBA, M. Belinelli atgriezās savā pirmajā profesionālajā klubā Boloņas "Virtus", kas spēlē Itālijas A sērijā un Eirolīgā. "Virtus" spēlēja līdz 2025. gada vasarai, kad 39 gadu vecumā paziņoja par profesionālā basketbola karjeras beigām.

## Ārējās saites
Psihiskais automātisms

[thumb|250px|right|[Andrē Masons "Automātiskais zīmējums" (1924)]]
**Psihiskais automātisms** ir mākslas tehnika un sirreālisma pamatprincips, ko 1924. gadā definēja Andrē Bretons "Sirreālisma manifestā". Tas iekļauj vairākus novirzienus — **automātiskā rakstīšana**, **automātiskā zīmēšana**, arī **automātiskā glezniecība**, kuri ir atkarīgi no tā, kādai mākslas formai automātisms ir pielietots.

Psihiskā automātisma mērķis bija centieni attēlot domas no zemapziņas, laužot racionalitātes kontroli cilvēka prātā. Ja darbā tiks iekļauts neapzinātais, tas varētu izteikt psihi daudz dziļāk un tā, kā pats cilvēks to apzināti nevarētu izdarīt.

Par pirmo grāmatu, kas ir tikusi sarakstīta, izmantojot psihiskā automātisma metodi, tiek uzskatīta Bretona un Filipa Supo 1920. gadā publicētā *[[Les Champs Magnétiques]]*. 1933. gadā Bretons sarakstīja arī nozīmīgāko teorētisko darbu par psihisko automātismu — *[[Le Message Automatique]]*.

## Ārējās saites
* ''Kas ir automātisks zīmējums?'' 
* Automātiskais zīmējums
Andželo Teilors

**Andželo Teilors** (; dzimis  Olbani, Džordžijas štatā, ASV) ir amerikāņu vieglatlēts, startē 400 m barjerskrējiena un 400 m distancēs.

## Karjera
1998. gadā A. Teilors izcīnīja NCAA čempiona titulu. Viņa pirmais starts lielākajās starptautiskajās sacensībās bija dalība 1999. gada Pasaules čempionātā.

Olimpiskajās spēlēs ir izcīnījis trīs zelta (2000. gadā Sidnejā un 2008. gadā Pekinā 400 m barjerskrējienā un 2008. gadā arī 4x400 m stafetē) un vienu sudraba medaļu ( 4x400 m stafetē). Arī 2000. gada Olimpiādē Sidnejā ASV izlase uzvarēja 4x400 m stafetē, taču vēlāk Antonio Petigrū atzinās dopinga lietošanā, tāpēc komanda tika diskvalificēta un medaļas atņemtas. Līdzīgi arī divas Pasaules čempionātu zelta medaļas stafetē A. Teilors ir zaudējis A. Petigrū diskvalifikācijas dēļ.

Vēlākajos Pasaules čempionātos ir izcīnījis un saglabājis vēl trīs zelta medaļas (2007. gadā Osakā, 2009. gadā Berlīnē un 2011. gadā Tegu, visas 4x400 m stafetē). Viņa labākais sasniegums 400 m distancē bez barjerām ir bronzas medaļa 2007. gada Pasaules čempionātā.

## Personiskie rekordi

## Atsauces

## Ārējās saites
Jaunbērze

**Jaunbērze** ir ciems Dobeles novada Jaunbērzes pagastā, pagasta centrs. Izvietojies pagasta vidusdaļā pie autoceļa P98  no novada centra Dobeles un  no Rīgas.

Apdzīvotā vieta izveidojās pēckara gados pie bijušās Lustes-Sīpeles skolas kā padomju saimniecības «Bērze» centrālais ciemats. Jaunbērzē atrodas pagasta pārvalde, Mežinieku pamatskola, bērnudārzs, tautas nams, bibliotēka, doktorāts, pasts.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Hiēnas

**Hiēnas**, **hiēnu ģints** (*Hyaena*) ir viena no hiēnu dzimtas (*Hyaenidae*) mūsdienās dzīvojošu sugu ģintīm, kurā apvienotas 2 sugas.

Hiēnas ir sastopamas Āzijas rietumos un Āfrikā, turklāt abu sugu izplatības areāli nepārklājas. Brūnā hiēna (*Hyaena brunnea*) mājo tikai Āfrikas dienvidos. Reizēm brūnās hiēnas izdala atsevišķā brūno hiēnu ģintī (*Parahyaena*), tomēr pēdējo gadu pētījumi apstiprina brūno hiēnu piederību hiēnu ģintij (*Hyaena*).

## Izskats un īpašības
[thumb|left|200px|[Svītrainā hiēna|Svītrainajām hiēnām abi dzimumi ir vienādi lieli]]
Salīdzinot abas sugas, brūnās hiēnas galvaskauss ir lielāks nekā svītrainajai hiēnai (*Hyaena hyaena*). Brūnās hiēnas tēviņi ir nedaudz lielāki nekā mātītes, bet svītraino hiēnu abi dzimumi ir vienādi lieli. Kopumā hiēnu ģints sugas ir mazākas nekā plankumainās hiēnas (*Crocuta*), bet lielākas nekā zemesvilki (*Proteles*). 

## Barība
Hiēnas ir izteikti maitēdāji un pamatā barojas ar kritušu vai lielo plēsēju nomedītu zālēdāju kauliem un paliekām. Kauli tiek sagrauzti smalkos gabalos un tad norīti, reizēm mazākie kauli tiek norīti veseli. Hiēnas ir agresīvas un spēj padzīt diezgan lielus plēsējus, lai tiem atņemtu medījumu. Hiēnas diezgan regulāri padzen melnmuguras šakāli un gepardu, bet reizēm pat pieaugušu leoparda tēviņu. Tās arī pašas medī mazākus zālēdājus, grauzējus un nelielus plēsējus, kā, piemēram, lielausu lapsas. Reizēm tās uzbrūk mežacūkām un dzeloņcūkām.

## Sistemātika
* ģints **Hiēnas** (*Hyaena*)
** Brūnā hiēna (*Hyaena brunnea*)
** Svītrainā hiēna (*Hyaena hyaena*)

## Atsauces

## Ārējās saites
* Hiēnas ir tikpat saprātīgas kā primāti 
* Definition of Genus Hyaena
Veids Belaks

**Veids Belaks** (;  — ) bija profesionāls kanādiešu hokejists, spēlēja aizsarga un uzbrucēja pozīcijās.

1994. gada NHL draftā viņu Kvebekas "Nordiques" izraudzījās ar kopējo 12. kārtas numuru. Karjeras laikā pārstāvēja NHL klubus Kolorādo "Avalanche", Kalgari "Flames", Toronto "Maple Leafs", Floridas "Panthers" un Našvilas "Predators". NHL kopumā aizvadīja 549 regulārās sezonas spēles, kurās guva 8 vārtus un 25 rezultatīvas piespēles, kā arī saņēma 1263 soda minūtes.

2011. gada 8. martā V. Belaks nolēma beigt hokejista karjeru.  viņš tika atrasts miris savās mājās, vēlāk tika atklāts, ka nāves iemesls bijusi pašnāvība. Viņš ir trešais NHL hokejists, kurš miris pēc 2010.—2011. gada NHL regulārās sezonas beigām.

## Atsauces

## Ārējās saites
*
Karmelita Džetera

**Karmelita Džetera** (; dzimusi  Losandželosā, ASV) ir amerikāņu vieglatlēte, startē sprinta distancēs.

Piedalījusies , kurās izcīnīja zeltu 4×100 m stafetē, sudrabu 100 m distancē un bronzu 200 m distancē. Pasaules čempionātos ir izcīnījusi piecas medaļas: trīs zelta (2007. gadā Osakā 4x100 m stafetē, 2011. gadā Tegu 100 m un 4x100 m stafetē), vienu sudrabu (2011. gadā Tegu 200 m sprintā), kā arī trīs bronzas medaļas (2007., 2009. un 2013. gadā 100 m sprintā). 2009. gada septembrī viņa kļuva par otru visātrāk 100 m spirnta distanci veikušo sportisti — to veica 10,64 sekundēs.

## Personiskie rekordi

## Atsauces

## Ārējās saites
Viestura laukums

**Viestura laukums**, arī **Viesturi**, ir daļa no Valmiermuižas ciema, kas atrodas Valmieras novada Valmieras pagastā. Izvietojusies Valmiermuižas dienvidu daļā pie robežas ar Valmieru, starp autoceļu A3 un Valkas ielu, 110 km no Rīgas.

Apdzīvotā vieta izveidojusies pēckara gados. Viestura laukuma vecā (austrumu) daļa sastāv no daudzdzīvokļu māju apbūves un mazdārziņiem, jaunā daļa — no savrupmāju apbūves. Viestura laukumā atrodas pagasta bibliotēka un vairāki uzņēmumi.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Vanagi (Valmieras pagasts)

**Vanagi** ir Valmiermuižas ciema daļa (agrāk ciems) Valmieras novada Valmieras pagastā. Izvietojies pagasta dienviddaļā pie autoceļa P17  no novada centra Valmieras un 111 km no Rīgas.

Apdzīvotā vieta izveidojusies pie 1870. gadā uzbūvētās Valmieras pagasta valdes. Vanagos atrodas pagasta pārvalde un kultūras nams.
## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Vanagi (nozīmju atdalīšana)

**Vanagi** var būt:
* Vanagi — vanagu dzimtas putni;
* Miča cits nosaukums;
* Vanagi — apdzīvota vieta Asares pagastā;
* Vanagi — apdzīvota vieta Aulejas pagastā;
* Vanagi — apdzīvota vieta Beļavas pagastā;
* Vanagi — apdzīvota vieta Demenes pagastā;
* Vanagi — apdzīvota vieta Kombuļu pagastā;
* Vanagi — apdzīvota vieta Upmalas pagastā;
* Vanagi — Valmiermuižas ciema daļa (agrāk ciems).

## Skatīt arī
* Vanags
Jūdžīns O'Nīls

**Jūdžīns Gledstouns O'Nīls** (; dzimis , miris ) bija amerikāņu dramaturgs, 1936. gada Nobela prēmijas literatūrā laureāts, Pulicera balvas laureāts (1920, 1922, 1928, 1957).

Dzimis Ņujorkā, Ellas (Kvinlanes) O'Nīlas un amerikāņu aktiera Džeimsa O'Nīla ģimenē. Mācījies katoļu skolā-internātā Ņujorkā. 1902. gadā iestājās protestantu un katoļu internātā Konektikutā. 1906. gadā iestājās Pristonas Universitātē, bet pēc gada pameta mācības. 1909. gadā neskatoties uz tēva iebildumiem apprecējās un kopā ar zelta meklētājiem devās uz Hondurasu, pēc tam uz Angliju un Argentīnu, kur klaiņoja un ubagoja. 1911. gadā atgriezās Ņujorkā. 1912. gadā sāka rakstīt lugas. Kopš 1914. gada sāka apmeklēt Dž. P. Bekera dramaturģijas seminārus Hārvarda Universitātē. 1916. gadā notika viņa pirmās lugas uzvedums *Bound East for Cardiff*. No 1920. gada viņa lugas sāk uzvest Brodvejā. No 1920. līdz 1923. gadam dramaturgs zaudēja tēvu, māti un brāli, 1928. gadā izšķīrās ar otro sievu. 1929. gadā apprecējās trešo reizi, par viņa jauno sievu kļuva aktrise Karlote Montreja. No 1920. līdz 1943. gadam sarakstījis vairāk par 20 lugām. 1936. gadā dramaturgs kļuva par Nobela prēmijas literatūrā laureātu. 1943. gadā nervu sistēmas traucējumu dēļ pilnībā zaudēja darbaspējas.

## Nozīmīgākās lugas
* "Uz Austrumiem no Kardifas" (1914)
* "Zonā" (1917)
* "Aiz horizonta" (1918)
* "Anna Kristi" (1920, latviešu teātrī kopš 1926)
* "Imperators Džonss" (1920)
* "Pinkainais pērtiķis" (1922)
* "Marko miljoni" (1923-1925)
* "Spārni doti visiem cilvēkbērniem" (1924)
* "Mīla zem gobām" (1924, latviešu teātrī kopš 1934)
* "Lācars smejas" (1925-1926)
* "Lielais dievs Brauns" (1926)
* "Dīvainā interlūdija" (1928)
* "Dinamo" (1929)
* "Sēras piestāv Elektrai" (1931, latviešu teātrī kopš 1997)
* "Garas dienas ceļš uz nakti" (1941, latviešu teātrī kopš 1975)
* "Mēness likteņa pabērniem" (1941-1943, latviešu teātrī kopš 1983)
* "Dzejnieka dvēsele" (1942, latviešu teātrī kopš 1996)

## Ārējās saites

* 
* Oficiālā mājaslapa

* Jūdžins O'Nīls Nobela prēmiju sarakstā
* Jūdžina O'Nīla autobiogrāfija
Bikini

thumb|Sieviete bikini
**Bikini** ir mazs, divdaļīgs sieviešu peldkostīms. Viena peldkostīma daļa aizsedz krūtis, bet otra cirksni un dažreiz sēžamvietu.

## Vēsture
Līdz pat 20. gadsimta vidum peldkostīms bija diezgan konservatīvs un klāja lielāko ķermeņa daļu.
Par mūsdienu bikini radītāju uzskata Parīzes modes mākslinieku Luiju Reāru, kurš "pilnveidoja" peldkostīmu *Atom*, ko dažus mēnešus agrāk izveidoja Žaks Eims. Bikini publikai pirmo reizi demonstrēja dejotāja Mišelina Bernardīni . Jauno peldkostīmu nosauca par godu Bikini atolam, kur četras dienas iepriekš ASV veica kodolizmēģinājumus.

Bija nepieciešami vairāk nekā desmit gadu, pirms bikini pārstāja šokēt ļaudis un iegāja modē. Lielu ieguldījumu bikini popularizācijā 1950. gados deva Brižita Bardo.

Ietērpu, kas atgādina bikini, izmantoja sievietes Senajā Romā sporta nodarbību laikā. Mūsdienu bikini ir oficiālā sieviešu sporta forma pludmales volejbola, kultūrisma un sporta deju (samba, rumba, ča-ča-ča) sacensībās.

## Galerija

Attēls:Annual Northern Japan Bodybuilding Championships in 1999.JPEG|Bodibildinga bikini
Attēls:Kerri-walsh.jpg|Pludmales volejbola bikini
Attēls:Jennifer Nicole Lee 1.jpg|Miss Amerika 2004, Dženifera Nikola Lī tērpusies bikini
Attēls:Criolé Show - Samba dancers.jpg|Sambas dejotājas bikini
Attēls:Bundesarchiv Bild 183-L0503-0036, Berlin, Pankow, Freibad.jpg|20. gadsimta 70. gadu bikini
Attēls:Bikinistyles.svg|Bikini paveidi
Attēls:PiazzaArmerina-Mosaik-Bikini.jpg|Seno romiešu mozaīka


## Atsauces

## Ārējās saites

* Bikini vēsture  
* ''Bikini Science'' 
* Bikini izstāde }
Upesciems (Garkalnes pagasts)

**Upesciems** (agrāk arī **Berģi**, **Atvari**) ir apdzīvota vieta Ropažu novada Garkalnes pagastā, kas izveidojusies starp Rīgas apvedceļu A4 un Lielo Juglu.

Upesciema ciems ir veidojies ap bijušās Berģu muižas (*Bergshof*) centru. 1922. gadā uz muižas kungu māju pārcelta 1870. gadā dibinātā Berģu skola. 1960. gados pie Berģu skolas sākta zivsaimniecības «Upesciems» centrālā ciemata būvniecība. 20. gadsimta beigās un 21. gadsimta sākumā Upesciema apkārtnē sākās strauja privātmāju ciematu būvniecība. Upesciema teritoriju veido senais ciema centrs, kā arī jaunie ciemati Dumbrāji, Padebeši, Silezers, Ziemeļnieki un citi.

Upesciemā atrodas Berģu Mūzikas un mākslas pamatskola, Upesciema Tautas bibliotēka, ārsta privātprakse, dienas centrs, veikals, futbola laukums, dabīgās zāles regbija/futbola stadions, petanka laukums, muižas parks un vairākas atpūtas vietas.

2020. gada 11. martā tika atklāta jaunā Berģu Mūzikas un mākslas pamatskolas piebūve. Jaunā ēka ir aprīkota ar dažādām modernām tehnoloģijām. Piebūvē ir sākumskolas mācību klases, bet ēdnīca un sporta zāle ir paredzēta arī pamatskolas skolēniem. Drīzumā ir plānots uzsākt 2. kārtas būvniecību, lai izveidotu jaunas mācību telpas un skolu, iespējams, pārveidotu par vidusskolu.

Upesciems atrodas  no novada domes Ulbrokā, 5 km no pagasta pārvaldes Berģos un  no Rīgas centra.

## Iedzīvotāji

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites

* Ropažu novada mājaslapa
* Berģu Mūzikas un mākslas pamatskola
* "Upesciema Ziņas"
.vg

**.vg** ir augšējā līmeņa domēns (ccTLD), kura paredzētais pielietojums ir saistīts ar Britu Virdžīnām. Domēns izveidots 1997. gadā. Domēna sponsors ir *Pinebrook Developments Ltd*, bet domēnu reģistrēšanu nodrošina *AdamsNames*.

## Ārējās saites

*
Oto III Otons

**Oto III** (, ; dzimis 980. gadā, miris ), Otonu dinastijas Svētās Romas impērijas imperators no 996. gada līdz savai nāvei. Jau trīs gadu vecumā ievēlēts par Vācijas karali pēc tēva Oto II negaidītās nāves 983. gadā. Līdz Oto III pilngadībai par reģentiem kalpo viņa tuvākie radinieki - tēvocis Heinrihs II Ķildīgais, Maincas arhibīskaps Villigis, Oto III māte Teofanu un Oto III vecāmāte Burgundijas Adelaīda, kuru starpā pirmajos gados notiek cīņa par varu. 
thumb|left|Itālija ap 1000. gadu
994. gadā Oto III sāka valdīt patstāvīgi un pievērsās impērijas varas nostiprināšanai Itālijas Karalistē. Ar Oto III atbalstu par pāvestu Romā tika iecelts viņa radinieks, 24 gadus vecais Gregors V, bet jaunais pāvests savukārt kronēja Oto III par Svētās Romas imperatoru. Gadu vēlāk, kad imperators pameta Romu, vietējais augstmanis Joans Krescencijs padzina Gregoru V un par pāvestu iecēla antipāvestu Jāni XVI. Otto III atgriezās Romā, antipāvests tika nogalināts, bet pāvesta tronī atjaunots Gregors V. 999. gadā Gregors mira un pāvesta tronī ar imperatora atbalstu nokļuva Silvestrs II.

Oto II dzīves pēdējā gadā sacelšanās rezultātā impērija bija zaudējusi kontroli pār Baltijas piekrastes slāvu zemēm. Oto III centās nostiprināt austrumu robežas, 1000. gada 11. martā kopā ar Boļeslavu I Drosmīgo piedaloties Gņezno kongresā, kur tika izveidota arhibīskapija, tā nostiprinot kristietību Polijā, kā arī 1000. gadā ar imperatora akceptu tiek kronēts pirmais Ungārijas Karalistes karalis Ištvāns I.

Otto III izveidoja Romu par impērijas administratīvo galvaspilsētu un centās radīt galma ārējo spožumu, ņemot par piemēru Bizantijas galma tradīcijas, kā arī atjaunojot virkni senās Romas titulu.

1001. gadā romieši atkal sacēlās, padzenot imperatoru un pāvestu no pilsētas. Oto III pēkšņi mira 1002. gadā Itālijā, nepaguvis atgūt Romu un apprecēties ar Bizantijas princesi Zoju, kura šī nolūka dēļ bija ieradusies Apūlijā. Oto līķis tika pārvests atpakaļ uz Vāciju un apglabāts Āhenē blakus Kārlim Lielajam.

Oto III nāve pārtrauca tiešo Otonu ģimenes valdnieku troņa mantošanu, jo jaunais imperators vēl nebija precējies un radījis bērnus. Kad Oto līķis bija sasniedzis Bavārijas hercogisti, viņa radinieks, Heinrihs II lūdza impērijas augstmaņiem ievēlēt par jauno karali, taču nesaņem atbalstu. Par spīti tam, 1002. gada 9. jūlijā viņš liek sevi kronēt par Romiešu karali.

## Ārējās saites
Oto III

Oto III var būt:

*Oto III Askāns (*Otto III.*, 1215 - 1267) - Brandenburgas markgrāfs
*Oto III Meinhardiners (*Otto III.*, 1265 - 1310) - Tiroles grāfs
*Oto III Otons (*Otto III.*, 980 - 1002) - Svētās Romas imperators
*Oto III Vitelsbahs (*Otto III.*, 1261 - 1312) - Lejasbavārijas hercogs un Ungārijas karalis (kā **Bēla V**)
990. gads

**990**. () bija parastais gads, kas pēc Jūlija kalendāra sākās trešdienā.

## Notikumi

## Dzimuši

* Sāmuels Aba (*Aba Sámuel*), Ungārijas karalis (miris 1044.)
* Meško II Lamberts (*Mieszko II Lambert*), Polijas karalis (miris 1034.)
* Konrāds II (*Konrad II.*), Svētās Romas imperators (miris 1039.)

## Miruši
Bikses

thumb|Vīriešu bikses
**Bikses** ir staklēts lejasģērbs, kas aptver iegurni (bezstaru bikses) un arī atsevišķi abus stilbus (staru bikses). Konstruktīvi atšķirīgas bikses valkā gan apakšdrēbju, gan padrēbju, gan virsdrēbju, gan ārdrēbju kārtās. Pēc garuma staru bikses sniedzas līdz pastaklei, pusgurnam, ceļgalam, pacelei, puslielam, potītei, pēdai, pēdapakšai (piemēram, bikses ar pēdsloksnēm). 

## Iedalījums pēc staru silueta
* ciešās S staru bikses
* taisnās H staru bikses, 
* šaurgalu V staru bikses
* platgalu A vai X staru bikses
* ovālo O staru bikses 
* platgurnaino P staru bikses

## Atsauces

## Skatīt arī
* Džinsi
Viesturi

**Viesturi** var būt:
* Viestura laukuma cits nosaukums
* Viesturi — apdzīvota vieta Glūdas pagastā
* Viesturi — apdzīvota vieta Skrīveru pagastā
* Viesturi — apdzīvota vieta Viesturu pagastā
* Viesturi — Valmieras pilsētas daļa
* Viesturi — dzelzceļa stacija līnijā Jelgava—Liepāja
980. gads

**980. gads** () bija garais gads, kas pēc Jūlija kalendāra sākās ceturtdienā.

## Notikumi
* atjaunojās vikingu iebrukumi Anglijā.

### Jūnijs
* 11. jūnijs — par Dānijas karali kļuva par Valdemārs I Lielais.

## Dzimuši
* Oto III (*Otto III.*), Svētās Romas imperators (miris 1002.)

## Miruši
1002. gads

**1002**. () bija parastais gads, kas pēc Jūlija kalendāra sākās ceturtdienā.

## Notikumi
### Jūnijs
* 7. jūnijs — par Vācijas karali kļuva Heinrihs II Svētais.

## Dzimuši
* 21. jūnijs — Leons IX (*Leo IX*), Romas pāvests (miris 1054.)

## Miruši
* Oto III (*Otto III.*), Svētās Romas imperators (dzimis 980.)
Klauss fon Klicings

**Klauss fon Klicings** (; dzimis ) ir vācu fiziķis. 1985. gada Nobela prēmijas fizikā ieguvējs par kvantu Hola efekta atklāšanu.

## Biogrāfija
Dzimis Otrā pasaules kara gados mūsdienu Polijas teritorijā. Skolā gājis Kvakenbrikā. Studējis Braunšveigas Tehniskajā universitātē un Vircburgas universitātē. Strādājis Oksfordā, Grenoblē, Minhenē, Štutgartē.

## Atsauces

## Ārējās saites

* Klausa fon Klicinga biogrāfija Nobela prēmijas mājaslapā
Jošihiko Noda

**Jošihiko Noda** (, *Yoshihiko Noda*; dzimis  Funabaši, Japānā) ir japāņu politiķis, bijušais Japānas premjerministrs. 2011. gada septembrī, būdams valsts finanšu ministrs, J. Noda tika ievēlēts par Japānas Demokrātiskās partijas līderi. Izglītību ieguvis Vasedas universitātē.

Laika posmā no 2010. gada 8. jūnija līdz 2011. gada 2. septembrim viņš pildīja Finanšu ministra amata pienākumus, šajā amatā viņš nomainīja Naoto Kanu.

2011. gada augusta beigās tobrīdējais Japānas premjerministrs N. Kans atkāpās. 2011. gada 2. septembrī šajā amatā tika apstiprināts J. Noda. Noda amatā noturējās līdz 2012. gada decembrim, kad viņu nomainīja Šindzo Abe.

## Atsauces

## Ārējās saites
* Oficiālā mājaslapa
Noda

**Noda** var būt:
* Akemi Noda — bijusī japāņu futboliste
* Jošihiko Noda — japāņu politiķis
* Čehovas Sahalīnā nosaukums līdz 1947. gadam
Atvari

**Atvari** var būt:
* Atvari — apdzīvota vieta Nīgrandes pagastā
* Upesciema kādreizējais nosaukums
Galvanovskis

**Galvanovskis** (; sieviešu dzimtē; **Galvanovska** *(Galwanowska)*) ir poļu cilmes uzvārds. Cilvēki ar šo uzvārdu:

* Agris Galvanovskis (1972) — latviešu basketbolists un basketbola treneris;
* Guntars Galvanovskis (1982) — latviešu politiķis;
* Miks Galvanovskis (1997) — latviešu dziedātājs.
Kirani Džeimss

**Kirani Džeimss** (; dzimis  Gujavā) ir Grenādas vieglatlēts, startē sprinta distancēs, pārsvarā 400 m. Viņš ir  un 2011. gada Pasaules čempionāta zelta medaļu ieguvējs šajā distancē, paveicis to būdams jaunāks par 20 gadiem un kā pirmais savas valsts vēsturē.

## Karejera
K. Džeimss ar panākumiem startējis Pasaules čempionātā junioriem, 2010. gadā kļuva par čempionu 400 m sprintā. Tāpat viņš ir divkārtējs Pasaules jaunatnes čempionāta uzvarētājs (2009. gadā guva uzvaru 200 un 400 m distancē).

2011. gada Pasaules čempionātā viņš guva uzvaru 400 m distancē 18 gadu vecumā, tādējādi K. Džeimss kļuva par visu laiku jaunāko pasaules čempionu 400 m distancē. Viņa izcīnītā zelta medaļa bija arī pirmā Grenādas sportistu izcīnītā medaļa Pasaules čempionātos. Tikpat sekmīgi piedalījās , kur arī izcīnīja zelta medaļu 400 m distancē ar personisko rekordu 43,94 s, kas kļuva arī par sezonas labāko rezultātu pasaulē. Šī bija Grenādas sportistu pirmā izcīnītā olimpisko spēļu medaļa valsts vēsturē.

 K. Džeimss ieguva sudraba medaļu 400 m distancē, bet  Tokijā — bronzu. 2022. gada Pasaules čempionātā Jūdžīnā izcīnīja sudraba medaļu, piekāpjoties tikai amerikāņu sprinterim Maiklam Normenam.

## Personiskie rekordi

## Atsauces

## Ārējās saites
Agris Galvanovskis

**Agris Galvanovskis** (dzimis ) ir bijušais latviešu basketbolists, pēc spēlētāja karjeras beigām — treneris. Latvijas Basketbola līgas (LBL) čempions gan kā spēlētājs, gan kā treneris. Pašlaik ir jaunatnes treneris BS Rīga sistēmā, kā arī Latvijas Basketbola savienības treneru komisijas priekšsēdētājs.

Jau spēlētāja karjeras beigās A. Galvanovksis bija spēlējošais treneris Gulbenes ASK/Buki. Pēc tam trenējis BK Ventspils un BK Liepājas lauvas. 2009. gadā kā BK Ventspils treneris kļuva par LBL čempionu. Tāpat trenēja Latvijas vīriešu U-20 izlasi 2008. un 2011. gada Eiropas U-20 čempionātā. No 2012. gada jūnija līdz 2014. gada decembrim A. Galvanovskis trenēja Ukrainas klubu "MBK Mykolaiv". 2014. gada decembrī viņš kļuva par "Barons LDz" galveno treneri. Pēdējā pieaugušo komanda, ko A. Galvanovskis trenējis, bija BK Jēkabpils, ar kuru viņš strādāja līdz 2021. gadam.

Vēlākajos gados vairāk pievērsies jauno basketbolistu sagatavošanai. Pašlaik ir jaunatnes treneris Basketbola skolā "Rīga" (filiālē "Basketbola klase"), kā arī treneru komisijas priekšsēdētājs Latvijas Basketbola savienībā. Dažāda vecuma Latvijas jaunatnes izlasēs bijis gan galvenais treneris, gan galvenā trenera asistents.

## Atsauces

## Ārējās saites

* LBS profils
Langstiņi

**Langstiņi** (agrāk arī **Lankstiņi**) ir ciems Ropažu novada Garkalnes pagastā. Izvietojies Langstiņu ezera krastā  no pagasta centra Berģiem,  no novada centra Ulbrokas un  no Rīgas centra.

Apdzīvotā vieta sākusi veidoties Langstiņu ezera dienvidu un dienvidaustrumu krastā jau pirms Pirmā pasaules kara kā vasarnīcu ciems. Pēc 2. pasaules kara 700 m uz dienvidiem no ezera izvietota padomju armijas daļa (gaisa armijas sakaru vadības centrs). 1960. gadu beigās Langstiņos bija vairāk kā 40 dzīvojamās mājas, veikals, bērnudārzs, pionieru nometne. Apdzīvotā vieta strauji sāka attīstīties 20. un 21. gadsimtu mijā, kad Langstiņi izveidojās par prestižu privātmāju rajonu. Langstiņos atrodas bērnudārzs, sporta zāle, veikals.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Harolds Kroto

**Sers Harolds "Harijs" Valters Kroto** (; dzimis  kā **Krotošiners** (), miris ) ir angļu ķīmiķis. Kopā ar Roberts Kērlu un Ričardu Smalliju 1996. gada Nobela prēmijas ķīmijā ieguvējs par fullerēna atklāšanu.

Dzimis ebreju ģimenē Lielbritānijā. Skolā gājis Boltonā. Studējis Šefīldas Universitātē. Bijis Britu humānistu asociācijas aktīvs biedrs. Miris 76 gadu vecumā no amiotrofās laterālās sklerozes komplikācijām.

## Atsauces

## Ārējās saites

* Harolds Kroto Nobela prēmijas mājaslapā
Kroto

**Kroto** var būt:
* Harolds Kroto (*Harold (Harry) Walter Kroto*) — angļu ķīmiķis (1939-2016);
* Reičela Kroto (*Rachel Crotto*) — ASV šahiste (dzimusi 1958.).
Plikpūrmaļi

**Plikpūrmaļi** () ir skrajciems Rēzeknes novada Vērēmu pagastā, Adamovas ezera ziemeļaustrumu krastā.

Netālajā Sarkaņkalnā darbojas 2 pacēlāji (lielais „tablešu” pacēlājs un mazais „troses” pacēlājs) un pieejamas vairākas trases lēzenajā un stāvajā nogāzē.

## Vēsture
Ciema teritorijā atrodas valsts nozīmes arheoloģiskais piemineklis - Plikpūrmaļu senkapi (Kara kapi).

1897. gadā ciemā bija 8 sētas ar 55 cilvēkiem.
Plikpūrmaļos dzimis rakstnieks, poligrāfiķis Leons Šīrins (1937_2015). Vienā no viņa grāmatām ir pieminēts latgaliskais Plikpūrmaļu nosaukums.

## Atsauces
Bruno Šulcs

**Bruno Šulcs** (, dzimis , miris ) bija mūsdienu Ukrainā dzimis ebreju izcelsmes poļu rakstnieks, kritiķis un grafiķis. Pazīstamākie darbi - 1934. gada stāstu krājums "Kanēļa veikaliņi" (*Sklepy cynamonowe*) un 1937. gadā izdotais romāns "Sanatorija "Zem smilšu pulksteņa"" (*Sanatorium Pod Klepsydrą*). Gandrīz visu mūžu pavadījis dzimtajā Drohobičā.

Dzimis ebreju tirgotāja ģimenē. Mācījies ģimnāzijā dzimtajā Drohobičā. Studēja arhitektūru Ļvivas politehnikumā, bet no 1914. līdz 1915. gadam Vīnē mācījās gleznošanu. Pēc Vācijas iebrukuma Polijā Bruno Šulcs tika ievietots Drohobičas geto. 1942. gadā Bruno Šulcu uz ielas nošāva kāds esesietis.

## Ārējās saites

* Bruno Šulca "Kanēļa veikaliņi" 
* Buno Šulca zīmējumi
Amatnieki

**Amatnieki** ir ciems Garkalnes pagasta Ropažu novadā. Izvietojies starp Rīgas apvedceļu A4 un Mazo Juglu  no pagasta pārvaldes centra Berģos,  no novada centra Ulbrokas un  no Rīgas centra.

2003. gadā ciema statuss noteikts neapbūvētai teritorijai, kurā bija tikai dažas lauku sētas. Apdzīvotā vieta izaugusi vēlākajos gados, attīstot privātmāju ciematu projektus. Izteikts dalījums divās dabas apstākļu joslās — paaugstinātā pamatkrasta un Mazās Juglas palienē. Pirmajā ir priežu mežs, otrajā plešas atmatā aizlaistas kultivētās pļavas un 1990. gados nolaisto zivju dīķu platības. Ciemam atbilstoši apbūvēta ir tikai neliela daļa teritorijas — tā sauktais Ainavu ciemats.
## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Matiass de Cordo

**Matiass de Cordo** (*Matthias de Zordo*; dzimis ) ir itāļu izcelsmes Vācijas vieglatlēts, startē šķēpa mešanas sacensībās.

## Karjera
2010. gada Eiropas čempionātā viņš izcīnīja sudraba medaļu ar jaunu personisko rekordu 87,81 m. Pēc gada Tegu Pasaules čempionātā viņš guva uzvaru ar 86,27 m tālu metienu. M. de Cordo kļuva par otru Vācijas sportistu, kas Pasaules čempionāta uzvar šķēpa mešanā.

Tāpat sportists ir vairākkārt uzvarējis Vācijas čempionātā.

## Personiskie rekordi

## Ārējās saites
Dankans Edvardss

**Dankans Edvardss** (;  — ) bija angļu futbolists. Visu karjeru aizvadīja Anglijas klubā Mančestras "United". Tāpat pārstāvēja Anglijas izlasi.

Mazāk kā piecus gadus ilgajā karjerā viņš "United" palīdzēja divas reizes uzvarēt *[[The Football League]]* čempionātā un sasniegt pusfinālu Eiropas kausā.

D. Edvardss kopā ar "United" komandas biedriem gāja bojā lidmašīnas katastrofā Minhenē.

## Ārējās saites
* Mājaslapa
Melnkalnes administratīvais iedalījums

[250px|thumbnail|[Melnkalnes novietojums]]
**[[Melnkalne]]s administratīvo iedalījumu** veido **23 pašvaldības** (melnkalniešu:*Општина*). Pašvaldības veido **1256 apdzīvotās vietas**.

## Administratīvo līmeņu shēma

## Pirmā līmeņa administratīvais iedalījums

### Pašvaldības

## Atsauces
Baltezers (Garkalnes pagasts)

**Baltezers** ir ciems Garkalnes pagasta Ropažu novadā. Izvietojies Lielā Baltezera austrumu krastā pie autoceļa A1  no pagasta pārvaldes Berģos un  no novada centra Ulbrokas un  no Rīgas centra. Ziemeļos robežojas ar Ādažu novada Baltezera ciemu, dienvidrietumos — ar Priedkalnes ciemu. Baltezera ciemā teritoriāli iekļauta arī apbūve Mazā Baltezera ziemeļaustrumu krastā pretī Ādažu novada Alderiem.

Apbūve Lielā Baltezera krastā uzsākta jau pirms Pirmā pasaules kara un turpināta pēc tā, kad
Ādažu pagasta teritorijā veidojies vasarnīcu ciems. 1949. gadā, likvidējot pagastu, apdzīvotā vieta sadalīta starp Ādažu un Garkalnes ciema padomēm. Baltezera intensīva attīstība notikusi 1950.—1960. gados, kad vairāku vasarnīcu ēkās atvērta bērnu tuberkulozes sanatorija un uz dienvidrietumiem no tās, izvēloties augstākās, neapplūstošās platības, izdalīti apbūves gabali individuālajai būvniecībai. 1990. gados apbūve notikusi galvenokārt jau apbūvētajās teritorijās. 2000. gados uzsākta neapbūvēto, tostarp applūstošo, ciema ziemeļu daļas teritoriju apguve. Baltezerā atrodas bērnu rehabilitācijas slimnīca «Baltezers», veselības centrs «Baltezers», viesnīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Blūze

**Blūze** (no  — jaka) ir sieviešu apģērba gabals, virsdrēbes, no plāna auduma, kas līdzinās kreklam un sniedzas līdz vai pāri jostas vietai. Blūzei ir piedurknes, apkakle un aproces. Bieži blūze ir aizpogājama ar pogām, bet mēdz būt arī tunikas veida blūzes. Blūzes bieži ir izrotātas ar žabo vai kreļļu aplikācijām.

Blūze kā sieviešu apģērba elements parādījās 19. gadsimtā kleitas sadalīšanas rezultātā (blūzē un svārkos).
Bukulti (Garkalnes pagasts)

**Bukulti** ir ciems Ropažu novada Garkalnes pagastā. Izvietojies Rīgas pilsētas pierobežā pie Juglas kanāla un Lielā Baltezera rietumu krasta  no pagasta centra Berģos  no novada centra Ulbrokas un  no Rīgas centra. Ziemeļos robežojas ar Ādažu novadu, dienvidaustrumos pa kanālu — ar Priedkalnes ciemu.

Bukulti vēstures avotos pirmoreiz minēti 1297. gadā sakarā ar Livonijas ordeņa Ādažu (Neiermīles) pils būvniecību. Pils būves pilnīgi izzudušas, tās vieta atrodas Rīgas pilsētas robežās. 1920.—1930.gados Bukultos Ādažu pagasta lauku teritorijā, izņemot nelielu
ciema veida apbūvi pie Juglas—Baltezera kanāla, bijusi izklaidus apbūve — viensētas, Ādažu mācītāja „ferma”, veikals, pasta un telegrāfa nodaļa Bukulti. 1950.—1980. gados pie kanāla izdalīti apbūves gabali vienģimenes dzīvojamo ēku būvniecībai Rīgas iedzīvotājiem. 1986.gadā tagadējā ciema teritorijas centrālajā daļā dārzkopības sabiedrībām «Baltezers» un «Dārznieks-2» ierādīta zeme 368 dārzu gabalu ierīkošanai. Kapitālu dzīvojamo ēku būvniecība uzsākusies 1990. gados, apgūstot kapitālu vienģimenes ēku būvniecībai gan apbūvētās, gan arī jaunas teritorijas visā tagadējā Bukultu ciema teritorijā. Bukultos atrodas veikals, kafejnīca, vairāki uzņēmumi.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Lūznava

**Lūznava** (agrāk **Dlužņeva**, **Glužņeva**) ir ciems Rēzeknes novadā, kopš 1990. gada Lūznava ir Lūznavas pagasta centrs. 

Ciemā atrodas Lūznavas muiža, kas veiksmīgi atjaunota un tiek izmantota kā pagasta (un ne tikai) kultūras centrs. 

Kopš 2015. gada sākuma Lūznavas muiža ir atvērta apmeklētājiem un turpina attīstīties kā starptautisks mākslas, mūzikas un vides izglītības centrs, kā arī semināru, apmācību, plenēru, radošo darbnīcu un dažādu meistarklašu norises vieta.

Lūznavas muiža uzskatāma par kompleksu kultūras (arhitektūras) pieminekli: valsts nozīmes pieminekļi ir muižas apbūve, klēts, kungu māja (Jaunā pils), parks, bet muižas saimniecības ēka ir vietējās nozīmes arhitektūras piemineklis.

Muižas saimniecības ēkā ir izvietota Lūznavas pagasta bibliotēka.

Slēgtajā Lūznavas profesionālajā vidusskolā izveidota Nacionālo bruņoto spēku militārā bāze.

Profesionālā mācību iestāde (tās nosaukums vairākkārt mainījies) Lūznavā darbojās no 1945. gada līdz 2014. gadam. 

1897. gadā katoļu muižā bija 63 cilvēki.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Lūznavas pagasta mājaslapa 
* Rēzeknes novada informatīvais portāls
Makstenieki

**Makstenieki** (agrāk **Krievupe**) ir ciems Ropažu novada Garkalnes pagastā. Izvietojies pagasta vidienē Krievupes krastos  no pagasta centra Berģiem,  no novada centra Ulbrokas un  no Rīgas centra.

Apdzīvotā vieta sākusi veidoties 1980. gados, kad uz vairāku pirmspadomju laika viensētu zemēm izveidojās dārzkopības kooperatīva «Krievupe» apbūve un dārzi. Lielākā daļa bijušā dārzkopības kooperatīva apbūves izvietojusies neapplūstošajā platībā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Kārlis Frīdrihs Šinkels

thumb|Vecais muzejs Berlīnē|300px

**Kārlis Frīdrihs Šinkels** (; dzimis , miris ) bija prūšu arhitekts, pilsētplānotājs, gleznotājs, mēbeļu mākslinieks un scenogrāfs. Pazīstamākie arhitektūras darbi atrodas Berlīnē - *[[Neue Wache]]* (1816), Berlīnes koncertzāle (*Schauspielhaus Berlin*, 1818 - 1821), Vecais muzejs (*Altes Museum*, 1823 - 1830) un Frīdrihsverderas baznīca (*Friedrichswerdersche Kirche*, 1824-1831).

Bez Berlīnes Šinkela darbi atrodami arī Āhenē, Citavā, Grosbērenē, Harcā, Joahimstālē, Neihardenbergā, Potsdamā, Štraupicā, kā arī ārpus Vācijas - Krievijā (Pēterhofā), Polijā (Ostravas apriņķa Antoņinā, Gdaņskā, Kšešovicē, Kvidzinā)

## Ārējās saites